Predkladacia správa

         Návrh zákona, ktorým sa dopĺňa zákon č. 190/2003 Z. z. o strelných zbraniach  a strelive a o zmene a doplnení niektorých zákonov v znení neskorších predpisov, predkladá podpredseda vlády a minister vnútra Slovenskej republiky ako iniciatívny materiál.
 
         Dôvodom na predloženie navrhovaného  zákona je  opätovné zavedenie tzv. zbraňovej amnestie, v dôsledku ktorej zaniká trestnosť nedovoleného ozbrojovania osobám, ktoré bez povolenia držia vymedzené strelné zbrane alebo strelivo do týchto zbraní a v zákonom ustanovenej lehote odovzdajú tieto zbrane alebo strelivo do úschovy Policajnému zboru. Cieľom tejto zbraňovej amnestie je zníženie počtu nelegálne držaných zbraní a streliva a tým zníženie rizika, že sa týmito strelnými zbraňami bude páchať trestná činnosť, ako aj identifikácia zbraní, ktoré mohli byť použité v súvislosti s páchaním trestnej činnosti. 
 
         Návrh zákona nemá vplyv na rozpočet verejnej správy, podnikateľské prostredie, sociálne vplyvy,  vplyv na životné prostredie ani na informatizáciu spoločnosti.